二月十日留子西材翁二弟晚酌
作者：楊萬里
朝代：宋

paragraphs: 丁流迷沉一小炷，聚作香雲散香霧。
清尊相屬對花前，政是一年春好處。
海棠初試川樣粧，垂絲新出濯錦江。
杏花欲落桃李拆，牡丹未拆已國香。
酒行莫忙且一盞，一盞一番一行散。
徧行九徑却重行，莫遣一花不相見。
酒教少酌花多看，看盡千花却深勸。
今宵無月不須燈，千樹李花如晝明。